text: Glatte veje årsag til uheld
  19 januar 2011 kl. 07.14
  Fra morgenstunden fik politiet meldinger om mange mindre uheld i Sønderjylland. Bilisterne troede ikke, det var glat, men det var det.
  Ved otte-tiden var der sket mindre uheld i Løgumkloster, Andrup, Vojens og Neder Jerstal. 
  På Rise Hjarupvej i Rødekro kørte fire biler ind i hinanden, og den ene rullede om på taget. Ingen i bilerne kom noget til.
  På Gelsåvej lige nord for Neder Jerstal mistede en chauffør kontrollen med sin lastbil, der rullede rundt og endte på en mark med hjulene i vejret. 
  Der bliver en del oprydning, og politiet regner med forsinkelser for trafikken.
  